**Vyhodnotenie dotazníkového prieskumu spokojnosti s poskytovanými službami v Dome pokojnej staroby n.o ., Gbely, ul. Prof. Čárskeho**

V našom zariadení sme vykonali prieskum spokojnosti rodinných príslušníkov prijímateľov sociálnych služieb s poskytovanými pobytovými sociálnymi službami. Použitou metódou prieskumu bol online dotazník, ktorý bol zaslaný príbuzným do mailu. Prieskum bol realizovaný počas mesiaca júl 2024. Dotazník bol anonymný. Cieľom bolo na základe spätnej väzby rozvíjať a skvalitňovať naše služby. Dotazník vyplnilo 15 rodinných príslušníkov.

Vyhodnotenie odpovedí na jednotlivé otázky dotazníka:

1. **Prijímateľ sociálnej služby v našom zariadení je váš....**

Dotazník vyplnili najmä rodinní príslušníci, ktorí majú v našom zariadení umiestených svojich rodičov – otca alebo matku.

1. **Ako dlho využíva váš príbuzný služby nášho zariadenia?**

Dotazník vyplnili rodinní príslušníci s rôznym obdobím poskytovania služieb ich príbuzným.

# Ako ste boli spokojný/á s procesom prijímania vášho príbuzného do nášho zariadenia?

Väčšina rodinných príslušníkov uviedla, že boli spokojní s procesom prijímania ich príbuzného do nášho zariadenia. Jeden uviedol, že bol nespokojný, konkrétne sa k procesu prijímania do zariadenia nevyjadril.

# Ako ste spokojný/á s opatrovateľskými úkonmi ( osobná a celková hygiena, stravovanie, pitný režim, pomoc pri obliekaní, pomoc pri chôdzi,..?

Deväť príbuzných uviedlo, že je spokojný s poskytovanými opatrovateľskými službami, päť príbuzných uviedlo, že sú spokojní čiastočne, jeden je nespokojný.

# Ste spokojný/á s komunikáciou našich zamestnancov s vami?

# 

Väčšina príbuzných je s komunikáciou zamestnancov zariadenia spokojná.

# Sú pre vás informácie poskytované a zverejňované naším zariadením dostatočné?

Príbuzní sú s poskytovanými a zverejňovanými informáciami spokojní, považujú ich za dostatočné.

# Ako by ste popísali atmosféru v našom zariadení?

Rodinní príslušníci popísali atmosféru v zariadení ako veľmi dobrú až rodinnú alebo neutrálnu. Jeden ju popísal ako inú, konkrétne sa v otázke nevyjadril.

# Odporučili by ste naše zariadenie svojim známym alebo priateľom?

# 

Väčšina príbuzných by naše zariadenie odporučila, dvaja rodinní príslušníci by zariadenie neodporučili. Jeden z nich neuviedol dôvod neodporučenia (nespokojný bol len s procesom prijímania do zariadenia) a jeden nie je spokojný s poskytovanou opatrovateľskou starostlivosťou.

# 9.  Je niečo, čo by ste nám chceli povedať, napísať? Navrhujete niečo zmeniť, zlepšiť?

V otvorenej otázke sa rodinní príslušníci k starostlivosti o svojich príbuzných vyjadrovali kladne, vyjadrovali spokojnosť a ďakovali za starostlivosť. Jeden z príbuzných by uvítal vyšší počet jednolôžkových izieb, jeden z príbuzných by uvítal vyšší počet opatrovateliek na zmene. Jednotlivé podnety boli aj k pestrosti stravy, pozornosti pri dávkovaní liekov a zlepšení opatrovateľskej starostlivosti (kúpanie a prezliekanie prijímateľov sociálnych služieb, vysádzanie prijímateľov sociálnych služieb na vozík).

Výsledky dotazníkového prieskumu budú prejednané na porade zamestnancov, snahou je zlepšiť kvalitu poskytovaných služieb.